มีอาการแน่ท้อง ปวดท้องบีบๆ เรอบ่อย คลื่นไส้ อ้วกเป็นฟองแถมท้องผูกด้วยค่ะ
สวัสดีค่ะ อาการแน่นท้องอาจมีสาเหตุจาก-ท้องอืดจากมีลมหรือน้ำในช่องท้อง-ลำไส้อักเสบ-กรดไหลย้อน-กระเพาะอาหารมีแผล-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลมถ้าแน่นท้องร่วมกับเรอบ่อย คลื่นไส้ อาจนึกถึงโรคในกลุ่มกระเพาะอาหารอักเสบหรือมีกรดไหลย้อนได้มากหากมีอาการท้องอืดมาก คลื่นไส้ กินได้น้อย มีไข้ ไม่ถ่าย ไม่ผายลมเลย ควรไปพบแพทย์เพื่อทำเอ็กซเรย์หน้าท้องดูว่ามีอาการลำไส้อุดตันหรือไม่ ซึ่งเป็นภาวะอันตรายควรได้รับการดูแลใกล้ชิดในรพ.และผ่าตัดถ้าจำเป็น ถ้าเป็นภาวะท้องอืดธรรมดาอาการมักจะค่อยๆดีขึ้นได้เองภายใน 1-2 วันการดูแลตัวเองเบื้องต้นหลีกเลี่ยงการรับประทานอาหารมื้อใหญ่ๆ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี